Le fatiche di Ercole
Le fatiche de Ercole (), u međunarodnoj distribuciji poznat i pod naslovom Hercules, je italijanski fantastično-pustolovni film snimljen 1958. u režiji Pietra Francisija. Temelji se na drevnim grčkim mitovima, a naslovni protagonist, čiji lik tumači američki bilder Steve Reeves, je polubog i heroj Heraklo (). Radnja prikazuje kako, u nastojanju da osvoji ruku princeze Jole od Jolka (čiji lik tumači Sylva Kosczina), pristaje na ponudu kralja Pelije (čiji lik tumači Ivo Garrani) da dobavi Zlatno runo, te se u svrhu priključi Argonautima. Scenarij je u mnogo čemu skrenuo s klasičnih mitoloških predložaka, odnosno koristio motive različitih mitova i miješao njihove likove. Publika je, međutim, bila daleko više impresionirana scenama u kojima mišićavi i oskudno odjeveni Reeves u naponu snage sudjeluje u dojmljivim akcijskim scenama. Film je doživio veliki komercijalni uspjeh, uključujući SAD gdje je potakao izdavanje istoimenog stripa u izdanju Dell Comics. Sljedeće je godine snimljen nastavak pod naslovom Ercole e la regina di Lidia  gdje su Reeves i Koscina ponovili svoje uloge. Uspjeh Le fatiche de Ercole je potakao brojne druge italijanske filmaše da počnu snimati niskobudžetne pseudohistorijske i historijske filmove s radnjom smještenom u Stari vijek i grčko-rimski svijet, odnosno pokrenuo specifičan žanr tzv. mačeva i sandala ili peplum.

Izvori

Vanjske veze

 New York Times Tribute to Steve Reeves Retrieved 29 August 2008.
 

Italijanski filmovi
Filmovi fantastike
Pustolovni filmovi
Epski filmovi
Authority control 2